Waterskaarste gaan glo nog lank kwelArgieffoto Mokonyane het tydens ŉ byeenkoms in Stockholm, Swede, gesê navorsing deur wetenskaplikes dui daarop dat ongunstige klimaatstoestande vir die volgende drie jaar in Suid-Afrika sal voortduur en dat dit tot ondergemiddelde reënval gaan lei. Volgens die departement is sommige dele van die land, veral in KwaZulu-Natal, reeds tot rampgebiede verklaar. Mokonyane het gesê hoewel watertekorte die hooffokus sal wees, moet daar ook klem geplaas word op openbare bewustheid en opvoeding oor hoe burgers die min beskikbare water kan bestuur. Mokonyane het gesê water word tans deur middel van watertenks in landelike gebiede voorsien terwyl daar ook op sommige plekke reeds waterbeperkings is.